### 8.     Beslutning om Naturlegeplads ved [adresse] i Gørlev lokalområde i 'Få det Fikset'-puljen

**Åbent**

Sagsnr.: 326-2019-1458        J.nr.: 20.00.00           Dokumentnr.:
326-2021-141692

**Sagstype**

Beslutning

**Resume og sagens baggrund**

Kommunalbestyrelsen har afsat 12 mio. kr. til ’Få det
Fikset’ initiativer. Rammerne for initiativerne blev formidlet i 2019 til de 22
byer over 200 indbyggere. De forskellige byer arbejder via aktionsgrupper med
indsatser/initiativer.

På mødet forelægges et initiativ i Gørlev lokalområde, etablering
af naturlegeplads ved [adresse], som er en del af ”Rekreativt område ved Gørlev
Sø”, med henblik på beslutning om frigivelse af midler til forslaget.
Administrationen har i forhold til forslaget forholdt sig til aktions-gruppens
beskrivelse af gennemførsel og de krav som har ligget til grund for ’Få det
Fikset’ projektet.

**Indstillinger**

Direktøren indstiller,

at     ansøgningen godkendes med en
rammebevilling på 271.300 kr.

at     de
afledte årlige driftsudgifter, der forventes i alt at udgøre 18.000 kr.,
tilrettes det administrative budget fra året efter, at naturlegepladsen er
taget i brug.

**Behandling**

Økonomiudvalget, Kommunalbestyrelsen

**Sagsfremstilling**

Kommunalbestyrelsen har for perioden 2019-2022 afsat en
pulje til projekter i lokalsamfundene – ’Få det Fikset’ -puljen. Der er i alt
afsat 14 mio. kr. fordelt med to mio. kr. til byer under 200 indbyggere og
landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag
til budgetaftalen. Hovedpunkterne heri er,

at     puljen
skal anvendes til investeringer i anlæg og by-inventar, der enten ikke findes i
dag eller som skal ændres/udvides. Og uanset formål skal anvendelsen være
rettet mod det offentlige rum.

at     der
skal etableres en demokratisk proces i hvert lokalsamfund. Og det enkelte
lokalsamfund indstiller projekterne til kommunen med endelig godkendelse i
økonomiudvalg og kommunalbestyrelse.

De konkrete ansøgninger fra Gørlev lokalområde:

[adresse] har holdt borgermøde den 4. november 2020,
hvor de projekter, som aktions-gruppen i Gørlev har valgt at prioritere, blev
præsenteret for de fremmødte borgere. Følgende projekter blev godkendt på
mødet:

1.    [adresse]

2.    Klavs Kjeldsen
have

3.    Julebelysning i
Gørlev

4.    Rekreativt
område ved [adresse]

5.    Naturpark
Gateway/legeplads i [adresse]

Projekterne med Flagallé, Klavs Kjeldsen have og
julebelysning i Gørlev blev godkendt af Kommunalbestyrelsen i marts 2021. Efterfølgende
blev de to delprojekter, krible-krable bro og sheltere, godkendt af
Kommunalbestyrelsen i april 2021. Og i maj 2021 er Naturpark Gateway/legeplads
i [adresse] også godkendt af Kommunalbestyrelsen.

Aktionsgruppen er nu så langt med materialet til yderligere
et delprojekt, at man også søger om godkendelse af dette i Økonomiudvalg og
Kommunalbestyrelse.

*Naturlegeplads*

I det vedlagte bilag er der ansøgt om etablering af [adresse]
ved [adresse], som er en del af projektet ”Rekreativt område ved [adresse]”.

*Drift og vedligeholdelse*

Dagligt/ugentligt tilsyn med legepladsen foretages af
brugergruppe for det rekreative område ved [adresse]. Drift og vedligeholdelse
af naturlegepladsen er i ansøgningen forudsat varetaget af Kalundborg Kommune.

*Administrationens bemærkninger*

Tilladelsen gives under forudsætning af opnået landzonetilladelse,
byggetilladelse og en skriftlig brugsretsaftale med Kalundborg Kommune, der
ejer arealet.

I brugsretsaftalen indgår også en aftale om det daglige/ugentlige
legepladstilsyn, der skal udføres af repræsentanter for den brugergruppe der er
aftalt etableret i forbindelse med etableringen af det rekreative område ved
[adresse].

**Økonomiske konsekvenser**

Gørlev lokalområdes samlede andel af puljen til
Lokalsamfundenes ’Få det Fikset’ projekter er 1.000.000 kr. Der er tidligere
godkendt projekter på i alt 635.716 kr. ekskl. Moms. Det betyder, at der
resterer 364.284 kr. af [adresse] til øvrige ’Få det Fikset’ projekter. De
samlede omkostninger til projektet med etablering af en naturlegeplads ved
[adresse] er estimeret til 271.300 kr. Restrådighedsbeløbet er herefter 92.984
kr. Når projektet er gennemført og de endelige omkostninger er kendt, vil en
eventuel uforbrugt del af rammen til etablering af en naturlegeplads kunne
tilgå øvrige ’Få det Fikset’ projekter i Gørlev.

De afledte driftsudgifter til drift og vedligeholdelse af
naturlegepladsen udgør 18.000 kr. og tilrettes det administrative budget fra
året efter, at naturlegepladsen er etableret.

[adresse] bemærkninger er indarbejdet i sagen.

**Økonomiudvalgets møde den 18.
august 2021:**

Anbefales.

**Bilag**

|  |  |
| --- | --- |
| Bilag 1 Ansøgning-Naturlegeplads ved [adresse] | 326-2021-160017 |